Document ID: 32014D0403

IZVEDBENI SKLEP KOMISIJE
z dne 26. junija 2014
o odobritvi odstopanj državam članicam glede pošiljanja statističnih podatkov v skladu z Uredbo (EU) št. 549/2013 Evropskega parlamenta in Sveta o Evropskem sistemu nacionalnih in regionalnih računov v Evropski uniji
(notificirano pod dokumentarno številko C(2014) 4164)
(Besedilo v angleškem, bolgarskem, danskem, estonskem, finskem, francoskem, hrvaškem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku je edino verodostojno)
(Besedilo velja za EGP)
(2014/403/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (1) in zlasti člena 6(1) Uredbe,
ob upoštevanju zahtevkov Kraljevine Belgije, Republike Bolgarije, Kraljevine Danske, Zvezne republike Nemčije, Republike Estonije, Irske, Helenske republike, Kraljevine Španije, Francoske republike, Republike Hrvaške, Italijanske republike, Republike Ciper, Republike Latvije, Republike Litve, Velikega vojvodstva Luksemburg, Republike Madžarske, Republike Malte, Kraljevine Nizozemske, Republike Avstrije, Republike Poljske, Portugalske republike, Romunije, Republike Slovenije, Slovaške republike, Republike Finske, Kraljevine Švedske in Združenega kraljestva Velike Britanije in Severne Irske,
ob upoštevanju naslednjega:
(1)
V skladu s členom 6(1) Uredbe (EU) št. 549/2013 bi morala Komisija državam članicam začasno odobriti odstopanja, če so v nacionalnih statističnih sistemih držav članic za izvajanje navedene uredbe potrebne večje prilagoditve. Odstopanja bi se lahko odobrila le z ustrezno utemeljenimi razlogi.
(2)
Iz informacij, predloženih Komisiji, je razvidno, da so zahtevki držav članic za odstopanja utemeljeni zaradi potrebe po obsežnih prilagoditvah nacionalnih upravnih in statističnih sistemov za zagotovitev popolne skladnosti z Uredbo (EU) št. 549/2013.
(3)
Takšno odstopanje bi bilo na zahtevo treba odobriti Belgiji, Bolgariji, Danski, Nemčiji, Estoniji, Irski, Grčiji, Španiji, Franciji, Hrvaški, Italiji, Cipru, Latviji, Litvi, Luksemburgu, Madžarski, Malti, Nizozemski, Avstriji, Poljski, Portugalski, Romuniji, Sloveniji, Slovaški, Finski, Švedski in Združenemu kraljestvu.
(4)
Ukrepi iz tega sklepa so v skladu z mnenjem Odbora za evropski statistični sistem -
SPREJELA NASLEDNJI SKLEP:
Člen 1
Odstopanja iz Priloge se odobrijo v njej navedenim državam članicam.
Člen 2
Ta sklep je naslovljen na Kraljevino Belgijo, Republiko Bolgarijo, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Republiko Hrvaško, Italijansko republiko, Republiko Ciper, Republiko Latvijo, Republiko Litvo, Veliko vojvodstvo Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Romunijo, Republiko Slovenijo, Slovaško republiko, Republiko Finsko, Kraljevino Švedsko in Združeno kraljestvo Velike Britanije in Severne Irske.
V Bruslju, 26. junija 2014

Labels: 12
2
19
18